recursal/SuperWikiNEXT-32B huggingface dataset:
**Australian Open 1998** bol grandslamový tenisový turnaj, ktorý sa konal od 19. januára do 1. februára 1998 v austrálskom Melbourne. Víťazmi dvojhier sa stali Martina Hingisová a Petr Korda.

Seniori
-------

### Dvojhra mužov

*Bližšie informácie v hlavnom článku: Mužská dvojhra na Australian Open 1998*
**Česko Petr Korda** vs. Čile Marcelo Ríos 6-2, 6-2, 6-2

### Dvojhra žien

*Bližšie informácie v hlavnom článku: Ženská dvojhra na Australian Open 1998*
**Švajčiarsko Martina Hingisová** vs. Španielsko Conchita Martínezová 6-3, 6-3 

### Štvorhra mužov

*Bližšie informácie v hlavnom článku: Mužská štvorhra na Australian Open 1998*
**Švédsko Jonas Björkman / Holandsko Jacco Eltingh** vs. Austrália Todd Woodbridge / Austrália Mark Woodforde 6-2, 5-7, 2-6, 6-4, 6-3

### Štvorhra žien

*Bližšie informácie v hlavnom článku: Ženská štvorhra na Australian Open 1998*
**Švajčiarsko Martina Hingisová / Chorvátsko Mirjana Lučićová** vs. USA Lindsay Davenportová / Bielorusko Nataša Zverevová 6-4, 2-6, 6-3

### Zmiešaná štvorhra

*Bližšie informácie v hlavnom článku: Zmiešaná štvorhra na Australian Open 1998*
**USA Venus Williamsová / USA Justin Gimelstob** vs. Česko Helena Suková / Česko Cyril Suk 6-2, 6-1

Externé odkazy
--------------

* Oficiálna stránka turnaja

| * z
* d
* u
Australian Open |
| --- |
| Open Era | 
* 1969
* 1970
* 1971
* 1972
* 1973
* 1974
* 1975
* 1976
* 1977
	+ Jan
	+ Dec
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
**Fun Master** bola trojčlenná eurodance hudobná skupina z Košíc, ktorá pôsobila v rokoch 1996 až 1998.

Biografia
---------

Hudobné trio pozostávalo z troch členov; Ľudmily „Luli" Treciakovej, Jara „DJ Jay" Lipnického a Raduza „The Vacancy" Ivanička. Skupina vystupovala pôvodne pod názvom „2 Livz" vo formácii Jara Lipníckeho a Radúza Ivaničku, po tom čo sa spoznali na Univerzite v bývalom Československu. Po príchode Ľudmily Treciakovej do skupiny názov zmenil na Fun Master. Ich prvý debutový singel nahratý v Košickom štúdiu SAVID, vydali v roku 1996 pod názvom „We Shall Dance/The Lights Go Down". O rok neskôr vydali album *Dolce Vita* ktorý obsahoval niekoľko úspešných hitov ako „The Bird Song '97", „We Shall Dance" alebo skladbu „Funtasy" ku ktorej bol ako jedinej natočený videoklip. Skladba „The Bird Song '97" bola pôvodne cover verziou skladby skupiny The Tweets' a skladba "We Shall Dance" cover verziou od speváka Demisa Roussosa. Taktiež bola vydaná na kompilačnom CD Dancemania 4. 
Hudobným producentom skupiny bol DJ Milan Nagy, ktorý bol známy z hudobného projektu D-Night.

Diskografia
-----------

### Albumy

* 1997 *Dolce Vita* – Monitor-EMI, CD

Single
------

* 1996 „We Shall Dance / The Lights Go Down"
* 1997 „Funtasy"

Referencie
----------

1. ↑
2. ↑

Zdroj
-----

*Tento článok je čiastočný alebo úplný preklad článku Fun Master na anglickej Wikipédii.*
**Australian Open 2011** bol grandslamový tenisový turnaj, ktorý sa hral od 17. januára do 30. januára 2011 v austrálskom Melbourne. Hral sa na otvorených dvorcoch s tvrdým povrchom Plexicushion.

Seniori
-------

### Dvojhra mužov

*Bližšie informácie v hlavnom článku: Mužská dvojhra na Australian Open 2011*
 **Srbsko Novak Đoković** vs. Spojené kráľovstvo Andy Murray 6-4, 6-2, 6-3

### Dvojhra žien

*Bližšie informácie v hlavnom článku: Ženská dvojhra na Australian Open 2011*
 **Belgicko Kim Clijstersová** vs. Čína Li Na 3-6, 6-3, 6-3

### Štvorhra mužov

*Bližšie informácie v hlavnom článku: Mužská štvorhra na Australian Open 2011*
**USA Bob Bryan / USA Mike Bryan** vs. India Mahesh Bhupathi / India Leander Paes 6-3, 6-4

### Štvorhra žien

*Bližšie informácie v hlavnom článku: Ženská štvorhra na Australian Open 2011*
**Argentína Gisela Dulková / USA Flavia Pennettaová** vs. Bielorusko Viktorija Azarenková / Bielorusko Marija Kirilenková 2-6, 7-5, 6-1

### Zmiešaná štvorhra

*Bližšie informácie v hlavnom článku: Zmiešaná štvorhra na Australian Open 2011*
**Slovinsko Katarina Srebotniková / Kanada Daniel Nestor** vs. Čínsky Tchaj-pej Čan Jung-žan / Austrália Paul Hanley 6-3, 3-6, 10-7

Externé odkazy
--------------

* Oficiálna stránka

  


| * z
* d
* u
Australian Open |
| --- |
| Open Era | 
* 1969
* 1970
* 1971
* 1972
* 1973
* 1974
* 1975
* 1976
* 1977
	+ Jan
	+ Dec
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |


|  |  |
| --- | --- |
| Portal | Tenisový portál |
Sir Winston Churchill
**Fultonská reč** (Fulton Address) je bežné označenie prejavu s názvom *Opory mieru* (*Sinews of Peace*), ktorý predniesol bývalý britský premiér Winston Churchill 5. marca 1946 na univerzite vo Fultone, v štáte Missouri, USA pri príležitosti udelenia čestného doktorátu. 

Vyzval v ňom na úzku spoluprácu USA a Spojeného kráľovstva (použil neskôr zľudovelý termín *špeciálne vzťahy*) a kritizoval Sovietsky zväz za politiku voči krajinám východnej Európy, ktoré pripadli do jeho sféry vplyvu. Churchill poukázal na to, že Stalin neumožnil v týchto štátoch demokratický vývoj, ako to sľúbil v Jaltskej dohode, a premieňa ich na základňu proti Západu. Doslova povedal: "*Od Štetína na Balte po Terst na Jadrane spustila sa cez celý kontinent železná opona.*" Tieto slová mali veľký ohlas, preto sa fultonský prejav niekedy označuje ako *Prejav o železnej opone* (*Iron Curtain Speech*). Churchill býva tiež označovaný za autora tohto pojmu, hoci o železnej opone sa píše už v Talmude a termín bol používaný tiež nacistickou propagandou už predtým.

Vo svetovej verejnosti, ktorá dovtedy prevažne verila v možnosť mierovej spolupráce víťazných mocností, vzbudili Churchillove slová znepokojenie. V komunistických krajinách Východného bloku bol prejav označovaný za počiatok studenej vojny, hoci vzťahy medzi bývalými spojencami sa priebežne zhoršovali už od konca vojny v roku 1945. Churchill nemal moc, vyhlásiť ani studenú vojnu, pretože v tej dobe už nezastával politickú funkciu ale je pravda, že inšpiroval amerického prezidenta Harry Truman, ktorý bol na vystúpení prítomný, aby v 1947 vyhlásil doktrínu "zadržiavania komunizmu" a o rok neskôr inicioval Marshallov plán.

Pozri aj
--------

* Železná opona
* Studená vojna
* Východný blok
* Západný blok

Referencie
----------

1. ↑  The Sinews of Peace ("Iron Curtain Speech") March 5, 1946. (Listen to the full speech from the BBC Archives), The CHURCHILL CENTRE, online, (anglicky, full text aj s videom)
2. ↑  Winston Churchill: Iron Curtain Speech, Famous quotations and quotes (anglicky)

* *Tento článok je čiastočný alebo úplný preklad článku Fultonský projev na českej Wikipédii.*

Externé odkazy
--------------

* Studená vojna - míľniky (studena.valka.cz)
* Sinews of Peace Address (hpol.org) *(anglicky)*
**Podaleirios** (starogr. *Ποδαλείριος* – *Podaleirios*) je v gréckej mytológii syn slávneho lekára Asklépia a jeho manželky Épiony.

Podaleirios pochádzal z Tesálie. So svojim bratom Machaónom boli rovnako ako ich otec znamenitými lekármi. Ako aj mnohí iní mladíci aj on bol nápadníkom krásnej Heleny, ktorá si nakoniec za manžela vybrala spartského kráľa Menelaa. Keď po únose Heleny vypukla Trójska vojna, Podaleirios a Machaón po boku stotisícového achájskeho vojska, priviedli k brehom Tróje, z tesálskych miest, Trikké, Ithómé a Oichalie, bojovníkov na tridsiatich lodiach. Na bojisku potom Podaleirios pôsobil vo funkcii lekára, kde medzi inými vyliečil aj zraneného Filoktéta, o ktorom sa vo veštbe hovorilo, že bez jeho luku a šípov, ktoré zdedil po hrdinovi Heraklovi, nie je možné vyhrať vojnu. Bol jedným z tých, ktorí sa v závere vojny dostali v trójskom koni za hradby Tróje a dobyli hrad kráľa Priama.

Na rozdiel od svojho brata, Podaleirios vojnu prežil a usadil sa v kárskom meste *Cherronésos* obklopenom vysokými horami.

Referencie a bibliografia
-------------------------

1. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 78.
2. ↑  Apollodoros, *Bibliotheca*, 3,10,8.
3. ↑  Hyginus, *Fabulae* 81.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 321.
5. ↑  Homér, *Iliada*, 2,729-733.
6. ↑  Apollodoros, *Bibliotheca, Epitome*, E,5,8.
7. ↑  Quintus, *Posthomerica* 12,344.
8. ↑  Apollodoros, *Bibliotheca, Epitome*, E,6,18.
**Acamar**| Pozorovacie dátaEpocha 2000,0 |
| --- |
| **Súhvezdie** | Eridanus |
| **Rektascenzia** | 02h 58m 38s |
| **Deklinácia** | -40° 15′ 50″Súradnice:  02h 58m 38s; -40° 15′ 50″ |
| **Zdanlivá magnitúda (V)** | 2,88 |
| Spektrálne charakteristiky |
| **Spektrálny typ** | A4 III |
| **U-B farebný index** | 0,14 |
| **B-V farebný index** | 0,34 |
| **R-I farebný index** | - |
| **Typ premennosti** | - |
| Astrometria |
| **Radiálna rýchlosť (Rv)** | 11.9 km/s |
| **Vlastný pohyb (μ)** |  RA: -52.89 mas/r  Dek.: +21.98 mas/r |
| **Paralaxa (π)** | 20.23 ± 0.55 mas |
| **Vzdialenosť** | 161 ± 4 ly (49 ± 1 pc) |
| **Absolútna magnitúda (MV)** | -0.59 |
| Iné označenia |
|  Théta Eridani, SAO 216112, GSC 7563:1016, HIP 13847, PPM 307195, HD 18622, P-40 253  |

**Acamar** (θ Eri/θ Eridani/Theta Eridani) je dvojhviezda v súhvezdí Eridanus. Jej meno znamená „jasnejšia", podľa iného zdroja „posledná v rieke", hoci sa nenachádza na konci, ale v dvoch tretinách tohto súhvezdia predstavujúceho rieku. Predpokladá sa, že v historickom období zoslabla z prvej na tretiu magnitúdu, aj keď o tom neexistuje dostatočný dôkaz.

Zložky dvojhviezdy majú jasnosť 3,5 a 4,5 mag. a sú od seba vzdialené 8,2 oblúkovej sekundy. Na ich rozlíšenie postačí ďalekohľad s priemerom objektívu 5 cm. Acamar nie je z našich zemepisných šírok pozorovateľný, vidno ho však z južných častí Európy. Vzdialenosť dvojhviezdy od Zeme je asi 161 ly a približuje sa k nám rýchlosťou 12 km/s.


|  |  |
| --- | --- |
|  | Astronomický portálHviezdny portál |
Súradnice: 23°18′00″J 67°37′00″Z﻿ / ﻿23,30000°J 67,61667°Z﻿ / -23.30000; -67.61667

**Acamarachi** (alebo **Cerro Pili**, skrátene len **Pili**) je v súčasnosti neaktívny stratovulkán, nachádzajúci sa v severnej časti Čile (región Antofagasta), ako najjužnejší z trojice vulkánov Colachi, Laguna Verde a Acamarachi, asi 10 km severovýchodne od najaktívnejšej sopky severného Čile - stratovulkanického komplexu Láscar. Oblasť vulkánu bola posvätným miestom pre Inkov, archeologické vykopávky v poslednej dobe priniesli viacero nálezov rôznych predmetov a fragmentov oblečenia z tejto oblasti.

Sopka je tvorená prevažne andezitmi a dacitmi, s výškou 6 046 m je to zároveň najvyšší vrch regiónu. Až na pár výnimiek je vek lávových prúdov sopky datovaný staršie ako holocén. V kráteri sopky sa nachádza jedno z najvyššie položených jazier sveta (druhé v poradí po jazierku v kráteri sopky Ojos del Salado).

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Acamarachi**

Externé odkazy
--------------

* www.volcano.si.edu - stratovulkán Acamarachi na Global Volcanism Program (po anglicky)
Faniciulla, Dievčina z Anzia (Museo delle Terme, Rím) je pravdepodobne dielom Kéfisodota
**Kéfisodotos** (starogr. *Κηφισόδοτος*) bol grécky sochár v 4. storočí pred Kr.

Kéfisodotos bol syn slávneho aténskeho sochárskeho majstra Praxitela. Volal sa po svojom starom otcovi a bol už štvrtým sochárom v rodine. So svojim otcom a bratom Timarchom pracovali prevažne na gréckej pevnine, ale prijímali objednávky i inde (na ostrovoch i v Malej Ázii).

Aj keď zdedil po otcovi veľké umelecké nadanie, nezaraďujú ho k najslávnejším sochárom. Zo zachovaných diel sa mu pripisuje Faniciulla alebo Dievčina z Anzia, objavená v ruinách jednej z víl rímskeho cisára Nera. Datujú ju do druhej polovice 3. stor. pred Kr. a patrí k vzácnym helenistickým originálom objavených na pôde Talianska. Toto dielo je zbavené klasických konvencií a svedčí o novej estetike, odlišnej od Feidiovej, ktorý sa zameral hlavne na dosiahnutie ideálnej ľudskej podoby.

O sochárskych dielach Kéfisodota (už nezachovaných) nám podávajú svedectvá starovekí autori a epigrafické nálezy na podstavcoch. Rímsky spisovateľ Plínius o jeho dielach uvádza: „*Od neho je všeobecne známe obdivuhodné súsošie v Pergame, kde prsty zápasníkov, vtlačené do tela, sú také prirodzené, že celkom potláčajú u pozorovateľa predstavu mramoru. V Ríme je možné od neho vidieť Latonu vo svätyni na Palatíne, Venušu v pomníkoch Pollia Asinia a medzi stĺporadím Octavie (Porticus Octaviae) v chráme bohyne Juno Aesculapa a Dianu.*" Staroveký cestovateľ Pausanias na svojich cestách po Grécku videl spoločné diela synov Praxitela, a to v aténskom chráme boha Area sochu bohyne vojny Enyo a oltár v boiótskych Tébach, na pôvodnom mieste *Kadmovho paláca* (na námestí akropole), najpozoruhodnejšej tébskej pamiatky.

Medzi stratené diela bratov patrí socha aténskeho dramatika Menadra, ktorej podstavec s nápisom objavili v Atike. Niektoré repliky (aj fresky, Menandrova freska z vily v Pompejách) tejto sochy sa zachovali. Menander sedí pohodlne na stoličke, hlavu má vztýčenú a v tvári má výraz svetaskúseného muža. V Atike bol objavený aj podstavec s nápisom pôvodne nimi zhotovenej sochy ich strýka Theoxenida.

Referencie a bibliografia
-------------------------

1. 1 2  José Pijoan. *Dejiny umenia 2*. Bratislava : Tatran, 1982. 61-377-82. S. 132.
2. ↑  Antonio Corso, *Studia archaeologica*, str. 143
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 401.
4. ↑  José Pijoan. *Dejiny umenia 2*. Bratislava : Tatran, 1982. 61-377-82. S. 136.
5. ↑  Plínius Starší. *Kapitoly o přírode*. Praha : Svoboda, 1974. 25-006-74. S. 292.
6. ↑  Pausanias. *Pausaniás, cesta po Řecku I.*. Praha : nakladatelství Svoboda, 1974. 25-039-73. S. 37.
7. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 204.
8. ↑  Inscriptiones Graecae, *IG II² 3777*
9. ↑  Menander, John Maxwell Edmonds, *The Fragments of Attic Comedy*, str. 535
10. ↑  Inscriptiones Graecae, *IG II² 3876*

  

Autoritné údaje: * ULAN: 500079385
* VIAF: 96247263
Čata trubačov Kuratória na výchovu mládeže v Čechách a na Morave
**Kuratórium na výchovu mládeže v Čechách a na Morave** (KVMČM) bola masová mimoškolská organizácia na území Protektorátu Čechy a Morava zameraná na výchovu českej mládeže vo veku od 10 do 18 rokov v intenciách nacionálno-socialistických ideí. Formálne bola založená 28. mája 1942, činnosť zahájila až 13. marca 1943. Odhaduje sa, že do povinných akcií Kuratória bola zapojená
asi polovica českých chlapcov a dievčat, narodená v rokoch 1925 – 1935.

Podobné organizácie existovali aj v ďalších európskych štátoch (Hlinkova mládež na Slovensku, Gioventù Italiana del Littorio v Taliansku, Arbeidernes Ungdomsfylking v Nórsku a ďalšie). Modelom Kuratória sa stala organizácia Hitlerjugend. Kuratórium v sebe koncentrovalo väčšinu mládežníckych záujmových a pohybových protektorátnych aktivít. Hlavným ideovým cieľom Kuratória bola nielen prevýchova, ale aj podpora tzv. protektorátneho vlastenectva a spolupráca s nemeckou ríšou. Činnosť organizácie bola ukončená v roku 1945 po porážke nacistického Nemecka.

Referencie
----------

1. ↑  BAUER, Zdeněk. *Klub zvídavých dětí : Jaroslav Foglar a Protektorát*. Praha : Nakladatelství Zdeněk Bauer, 2018. 412 s. ISBN 978-80-906755-6-8. S. 157.
2. ↑  BAUER, Zdeněk. *Klub zvídavých dětí : Jaroslav Foglar a Protektorát*. Praha : Nakladatelství Zdeněk Bauer, 2018. 412 s. ISBN 978-80-906755-6-8. S. 323.
3. ↑  BAUER, Zdeněk. *Klub zvídavých dětí : Jaroslav Foglar a Protektorát*. Praha : Nakladatelství Zdeněk Bauer, 2018. 412 s. ISBN 978-80-906755-6-8. S. 62, 154, 323.

Pozri aj
--------

* Český skauting
* Emanuel Moravec
* František Teuner
* Kinderlandverschickung
* Kinderlandverschickung v Protektoráte Čechy a Morava
* Hitlerjugend
* Zväz nemeckých dievčat)
* Potápka (subkultúra)

Iné projekty
------------

Commons
* Spolupracuj na Commons Commons ponúka multimediálne súbory na tému **Kuratórium na výchovu mládeže v Čechách a na Morave**

Externé odkazy
--------------

* Kuratorium – dokumentárny program ČT Hledání ztraceného času (premiéra 7. apríla 2008)
* Cvičení kuratoria Tábor (fotoreportáž)
* Kuratorium pro výchovu mládeže v Čechách a na Moravě, referát Mgr. Jana Špringla

Zdroj
-----

*Tento článok je čiastočný alebo úplný preklad článku Kuratorium pro výchovu mládeže v Čechách a na Moravě na českej Wikipédii.*
Súradnice: 42°01′12″S 23°40′11″V﻿ / ﻿42,020111°S 23,669722°V﻿ / 42.020111; 23.669722

**Chrám svätých Cyrila a Metoda** (bulh. Храм "Свети Свети Кирил и Методий" – *Chram „Sveti Sveti Kiril i Metodij"*) je pravoslávny chrám nachádzajúci sa v centrálnej časti mesta Jakoruda v Blagoevgradskej oblasti v juhozápadnom Bulharsku.

Charakteristika
---------------

Chrám bol postavený v roku 1912 svojpomocne obyvateľmi Jakorudy, pričom bol napodobený obrodenecký štýl. Takisto ikony v chráme sú z väčšej časti darmi miestnych obyvateľov. V chrámovom dvore sa nachádza kašna s údajne liečivou vodou. V zvonici sa nachádzajú dva zvony, ktoré boli zhotovené plovdivskými majstrami bratmi Veleganovými v roku 1928.

Galéria
-------

* Celkový pohľad na chrám zo severuCelkový pohľad na chrám zo severu
* Detail zvoniceDetail zvonice
* Celkový pohľad na chrám z juhuCelkový pohľad na chrám z juhu
* Celkový pohľad na chrám z juhovýchoduCelkový pohľad na chrám z juhovýchodu

Referencie
----------

1. ↑  ranica.eu
2. ↑  peika.bg
Vlajka kongresu
**Africký národný kongres** (African National Congress - ANC) je politická strana v Juhoafrickej republike, ktorá vznikla v roku 1923. Jeho predchodcom bola politická strana Juhoafrický národný kongres (1912). 

V období apartheidu bojoval za zrovnoprávnenie všetkých národných skupín, za poskytnutie pôdy všetkým, ktorí na nej pracujú a za odovzdanie bohatstva krajiny do rúk ľudu. Proti rasovej segregácii sa snažil bojovať nenásilnou cestou, avšak v 50. rokoch sa stával militantnejším, zameraným proti belochom, nadväzoval styky so Sovietskym zväzom a jeho východoeurópskymi satelitmi, organizoval bojkoty, štrajky, občianske nepokoje, čo vyústilo do jeho zákazu. Bol riadený tajne, mnoho jeho funkcionárov a aktivistov emigrovalo. V roku 1947 sa ANC spojil s Ind Nathal kongresom a Transvaal Ind kongresom.

V roku 1962 bol zatknutý a odsúdený na doživotie Nelson Mandela a jeho spolupracovníci. V roku 1990 bol zrušený zákaz Afrického národného kongresu a všetkých ostatných zakázaných strán a organizácií. Po dvadsiatich siedmich rokoch bol Nelson Mandela prepustený na slobodu a v prvých všerasových voľbách v roku 1994 zvíťazila väčšinou hlasov jeho strana. Tá spolu s ostatnými parlamentnými stranami vytvorila tzv. vládu porozumenia a Mandela sa stal prezidentom JAR. Neskôr ho nahradil súčasný predseda ANC a prezident JAR Thabo Mbeki. Vo voľbách v roku 2004 si strana udržala s prehľadom vedúce postavenie v krajine so ziskom takmer 69 % hlasov. 

ANC je širokospektrálne hnutie združujúce presvedčených ľavičiarov a pravičiarov. Ich spojivom bol doteraz boj proti apartheidu, ktorý je dnes už minulosťou a krajina stojí pred riešením konkrétnych ekonomických a sociálnych opatrení, na ktoré má iný názor ľavica a iný pravica.

ANC je v koalícii s Juhoafrickou komunistickou stranou (SACP) a Kongresom juhoafrických odborov (COSATU). Je členom Socialistickej internacionály.

Iné projekty
------------

Commons
* Spolupracuj na Commons Commons ponúka multimediálne súbory na tému **Africký národný kongres**

Externé odkazy
--------------

* Oficiálna stránka
* Volby vyhrál ANC
* Masakr v Sharpeville
* ANC se prohlásil za vítěze voleb
* Století Afrického národního kongresu
Inzulínové peráInzulínové perá NovoPen 3 Demi, pripravené na použitie - červené obsahuje rýchlo účinkujúci inzulín a zelené dlho účinkujúci inzulín, aplikovaný spravidla na noc.
**Inzulínové pero** je pomôcka pre podkožnú aplikáciu Inzulínu. Inzulínové pero používa väčšina pacientov s diabetes mellitus, liečených inzulínom. Do inzulínových pier sa vkladajú náplne (cartridge), čo sú sklenené ampulky s inzulínom s objemom 3 mililitre, ktoré obsahujú inzulín v koncentrácii 100 IU/ml (jednotiek na mililiter).

Konštrukcia
-----------

Inzulínové pero sa spravidla skladá z tela, na ktorého konci je gombík na nastavenie dávky inzulínu a tlačidlo, ktorým sa aplikuje inzulín. V tele je ďalej držiak náplne inzulínu s náplňou a na opačnom konci vymeniteľná injekčná ihla s krytom ihly a ochranným krytom pera. Výhodou inzulínového pera oproti aplikácii inzulínu injekčnou striekačkou je jednoduchšie nastavenie dávky inzulínu (zvládnuteľné aj pre pacientov s poruchami zraku), jednoduchšia aplikácia inzulínu a jednoduché skladovanie a prenášanie.

Používanie
----------

Aplikácia inzulínu pomocou peraAplikácia inzulínu pomocou pera
Pri používaní inzulínového pera sa podobne ako pri aplikácii inzulínu striekačkou odporúča striedať miesta vpichu (brucho, ramená, stehná). Pri viacnásobnej aplikácii inzulínu do jedného miesta dochádza k lipodystrofii - podkožným hrbolom, z ktorých sa inzulín zle vstrebáva.  Za predpokladu dodržiavania základnej hygieny nie je pred injekciou inzulínu nevyhnutná dezinfekcia kože. 

Postup pri aplikácii inzulínu perom:

* kontrola funkčnosti inzulínového pera, dostatku inzulínu v náplni, odporúča sa výmena ihly
* nastavenie potrebnej dávky inzulínu
* vpichnutie ihly - kolmo alebo šikmo podľa podľa množstva tuku v podkoží, prípadne do vytvorenej kožnej riasy
* stlačenie tlačidla piestu - podanie inzulínu
* počkať 5-10 sekúnd, aby inzulín nevytiekol z podkožia
* vytiahnuť ihlu

Použitie v liečbe diabetes mellitus
-----------------------------------

Liečba diabetes mellitus inzulínom väčšinou spočíva v podávaní viacerých dávok inzulínu počas dňa. V tzv. intenzifikovanom režime je podávaná dávka rýchlo (a krátkodobo) účinkujúceho inzulínu pred každým hlavným jedlom a podanie dlho účinkujúceho  inzulínu na pokrytie bazálnej potreby organizmu pred spaním.  Je však možné použiť viacero spôsobov individuálne prispôsobených kombinácii podávania inzulínu - "schém". Pacient má spravidla k dispozícii dve inzulínové perá, jedno naplnené rýchlo účinkujúcim inzulínom a druhé dlho účinkujúcim inzulínom.  Dobre edukovaný diabetik si môže upravovať množstvo inzulínu v jednotlivých dávkach na základe meraní glykémie glukometerom.

Zdroje
------

* Článok je čiastočným prekladom textu z českej verzie Wikipédie
* Majerníková, Ľ. Hudáková, A. Obročníková, A. Kaščáková, M.: Edukácia pacienta s diabetes mellitus. Vydanie prvé. Prešovská univerzita v Prešove, Fakulta zdravotníckych odborov, Prešov, 2013, str. 10-43.
* Dokumentácia rôznych výrobcov inzulínových pier
Käsong - centrum mesta
Poloha
**Käsong** (kórejsky 개성, ) je šieste najväčšie mesto v KĽDR s počtom asi 338 tisíc obyvateľov. Mesto sa nachádza len niekoľko kilometrov severne od demilitarizovanej zóny, ktorá tvorí hranicu s Kórejskou republikou. Patrí do provincie Hwanghäbuk-do. V minulosti bolo asi 500 rokov hlavným mestom.

V blízkosti mesta Käsong sa nachádza Käsongský priemyselný park - centrum severokórejského ľahkého priemyslu.

Dejiny mesta
------------

Po skončení éry zjednotenej Šilly si ho kráľ Wangkon - zakladateľ novej dynastie Korjo- vybral za svoje nové sídlo. Funkciu hlavného mesta kráľovstva Korjo plnilo 5 storočí. Počas tohto obdobia viackrát zmenilo názov: Kädžu (개주), Kägjong (개경) a Käsongbu (개성부). Neskôr za dynastie Čoson bolo vedľajším hlavným mestom a súčasťou provincie Kjonggi-do. Po oslobodení v roku 1945 a rozdelení polostrova mesto patrilo južnej časti polostrova až do vypuknutia kórejskej vojny v roku 1950. Po skončení kórejskej vojny v roku 1953 bola hranica vytýčená na juh od Käsongu a mesto pripadlo Severnej Kórei. V 50. rokoch sa z neho stalo "mesto pod priamou vládou" (po kórejsky 개성직할시 / Käsong čikhal-ši) a od roku 2003, keď bol vytvorený priemyselný park sa zmenilo na mesto so špeciálnym postavením (po kórejsky 개성특급시 / Käsong thükgüp-ši).

Literatúra
----------

* Paul French: *North Korea: The Paranoid Peninsula, a Modern History: The Paranoid Peninsula - A Modern History.*, Zed Books Ltd. 2005
* Arno Maierbrugger: *Nordkorea-Handbuch. Unterwegs in einem geheimnisvollen Land.* Trescher, Berlin 2004
* Christian Kracht, Eva Munz und Lukas Nikol: *Die totale Erinnerung. Kim Jong Ils Nordkorea.* Rogner & Bernhard, 2006
* Pang Hwan Ju, Hwang Bong Hyok: *A Sightseeing Guide to Korea.* Foreign Languages Publishing House, Pjöngjang 1991
* Kim Sung Un: *Panorama of Korea.* Foreign Languages Publishing House, Pjöngjang 1999
* Robert Willoughby: *North Korea. The Bradt Travel Guide.* éditions Bradt, Londres 2003

Iné projekty
------------

Commons
* Spolupracuj na Commons Commons ponúka multimediálne súbory na tému **Käsong**

Súradnice: 37°56′19″S 126°36′18″V﻿ / ﻿37,938677°S 126,605072°V﻿ / 37.938677; 126.605072
**Fulminát ortutnatý**, triviálne **traskavá ortuť**, patrí do skupiny stabilných, ale citlivých traskavín. Má formu sivého alebo bieleho jemne kryštalického prášku.

Výroba
------

Spôsob prípravy bol popísaný už v alchymistických spisoch. Pripravuje sa veľmi jednoducho, pôsobením alkoholu na roztok dusičnanu ortuťnatého v kyseline dusičnej.

Použitie
--------

Ako traskavina sa používa v primárnej časti rozbušiek. V minulosti ako jediná náplň alebo v zmesi s chlorečnanom draselným (KClO3) a sulfidom antimonitým (Sb2S3); v súčasnosti v čistej podobe ako primárna zmes medených rozbušiek alebo v zmesi s azidom olovnatým a azidom strieborným (astrylová zmes). Svojho času sa dokonca traskavá ortuť flegmatizovaná vazelínou a olejovitými látkami používala na prípravu fulminátových bleskovíc.

Výhody a nevýhody
-----------------

#### Výhody

Vyniká vysokou citlivosťou k plameňu, za týmto účelom sa pridáva do zmesí pre zvýšenie zápalnosti.

Citlivosť k nárazu traskavej ortuti je v porovnaní s inými používanými traskavinami o málo vyššia.

Žiadaná vlastnosť je vysoká citlivosť k treniu a jednoduchá zápalnosť.

Dôležitá je jej vysoká chemická stabilita, mnohonásobne prevyšujúca stabilitu organických peroxidov, acetylidov, väčšiny perchlorátov a diazozlúčenín.

#### Nevýhody

Pri lisovaní vysokým tlakom sa ľahko prelisuje, čo je veľmi nežiaduca vlastnosť. Prelisovaná traskavá ortuť v rozbuške zásahom plameňa nedetonuje, ale iba vyhorí. Táto vlastnosť viedla v minulosti k zlyhaniu vyrobených rozbušiek, vyriešilo sa to až presnou kontrolou lisovacieho tlaku pri ich plnení.

Nevýhodou je slabší detonačný účinok. V porovnaní s ostatnými traskavinami je k iniciácii trhavín potreba priemerne 5 – 10 krát väčšie množstvo, čo sa značne predražuje.

Referencie
----------

1. ↑  URBANSKI, Tadeusz. *Chemistry and technology of explosives*. First english edition. vyd. Warszawa : Pergamon Press / PWN - Polish Scientific Publishers, 1967. Zväzok 3, s. 135. (po anglicky)

| * z
* d
* u
Fulmináty s prvkom v oxidačnom čísle II. |
| --- |
| 
* Fulminát kademnatý (Cd(CNO)2)
* Fulminát meďnatý (Cu(CNO)2)
* Fulminát nikelnatý (Ni(CNO)2)
* Fulminát olovnatý (Pb(CNO)2)
* Fulminát ortutnatý (Hg(CNO)2)
* Fulminát zinočnatý (Zn(CNO)2)

 |
**Arkesilaos** (starogr. *Ἀρκεσίλαος* – *Arkesilaos*) je v gréckej mytológii syn Archilyka, (podľa Hygina syn Aréilyka a Theobouly) bol jedným z boiótskych vodcov v trójskej vojne.

Keď trójsky princ Paris uniesol spartskému kráľovi Menelaovi jeho manželku Helenu, Arkesilaos, jeho spolubojovníci z Boiótie, ako aj mnoho iných Achájcov prijali výzvu mykénskeho vládcu Agamemnóna, aby sa zúčastnili na výprave proti Tróji. Druhý spev Homérej Iliady, ktorý je rozsiahlou prehliadkou achájskych krajín, ich vodcov a počtu lodí, na ktorých ich ozbrojené sily priplávali k Tróji o tom uvádza: „*Boióťanom Léitos a Péneleós na čele stáli, Arkesilaos a tiež Klonios, chrabrý Prothoénor, ktorí prebývali v Hyrsku a sídlili v Aulide skalnatej, v Schoine a Skóle a pri Eteóne pahorkovitom, potom v Thespeii a Graii a v priestornom Mykalesse, ktorí mali Harmu, Eilesion a Erythry za svoje sídlo.."* Podľa Hygina Arkesilaos priplával k brehom Tróje s vojskom na desiatich lodiach.

Trójska vojna potom trvala desať rokov a priniesla Tróji skazu. Vyžiadala si mnoho mŕtvych a zahynul v nej aj Arkesilaos, ktorého zabil trójsky hrdina Hektor. Antický autor Pausanias, ktorý v druhom storočí navštívil boiótske mesto Lebadeia, uvádza, že videl jeho hrobku pri neďalekej rieke Herkyna. Od miestnych obyvateľov sa dozvedel, že kosti Arkesilaa priniesol z Tróje boiótsky vodca Léitos.

Referencie a bibliografia
-------------------------

1. ↑  Diodoros, *Bibliotheca historia*, 4,67,7.
2. 1 2  Hyginus, *Fabulae* 97.
3. 1 2 3  Homér, *Iliada*, 2, 494-495
4. ↑  Aleksander Krawczuk. *Trójska vojna*. Bratislava : Obzor, 1990. ISBN 80-215-0044-1. S. 39-40.
5. ↑  Lucius Septimius, *Dictys Cretensis,* 1,13.
6. ↑  Aleksander Krawczuk. *Trójska vojna*. Bratislava : Obzor, 1990. ISBN 80-215-0044-1. S. 95-96.
7. ↑  Homér, *Iliada*, 15, 329
8. ↑  Pausanias, *Periégésis tés Hellados*, 9,39,3.
**Olivenit** je minerál kryštalizujúci v monoklinickej sústave, chemicky zásaditý arzeničnan meďnatý - Cu2(AsO4)(OH).

Charakteristika
---------------

Olivenit vytvára prizmatické, ihlicovité alebo tabuľkovité kryštály. Tento minerál však môže tvoriť aj guľovité alebo obličkovité agregáty, môže byť kusový. Býva olivovozelený, hnedý, žltkastý, sivý alebo biely, vryp má olivovozelený. Je to priesvitný až nepriehľadný minerál so skleným až hodvábnym leskom.

Vznik
-----

Vzniká v oxidačných zónach ložísk sulfidov medi. Vyskytuje sa tu spolu s malachitom, azuritom, kalcitom a i.

Poznávanie
----------

Rozpúšťa sa v kyselinách. Pri zahrievaní vydáva zreteľný cesnakový zápach.

Výskyty na Slovensku
--------------------

* Ľubietová (Svätodušná-ložisko)
* Poniky (Drienok ložisko)
* Špania Dolina

Iné projekty
------------

Commons
* Spolupracuj na Commons Commons ponúka multimediálne súbory na tému **olivenit**.

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* www,mindat.org - olivenit na mineralogickej databáze
Eiréné s malým Plutom, rímska kópia pôvodného Kéfisodotovho diela z okolo roku 374 pred Kr. Glyptotéka, Mníchov
**Kéfisodotos** (starogr. *Κηφισόδοτος*) bol grécky sochár v 4. storočí pred Kr.

Aténsky sochár Kéfisodotos bol žiakom svojho otca Praxitela, ktorý spolu s Feidiom pracoval na Akropole. Antika si ho cenila ako vynikajúceho umelca. Vyzdvihovala najmä jeho sochu Atény v Pireu, súsošie Múz a výzdobu jedného z Diových oltárov. Starovekého cestovateľa Pausania upútalo v Tébach súsošie bohyne Tychy a malého Pluta, ktoré porovnával s podobným Kéfisodotovým dielom: „*Vložiť Pluta do rúk Tychy (Náhody) ako matky alebo opatrovateľky považujem za múdry nápad, rovnako vhodný, ako ho spodobňuje Kéfisodotos. Tento muž vytvoril Aténčanom sochu Eirény, držiacu na rukách Pluta.*"

Súsošie *Eirény a Pluta* (zosobnenie Mieru, prinášajúceho Hojnosť) je jediné zachovalé dielo (v kópii), ktoré sa mu môže s istotou pripísať. Vytvoril ho na pamiatku mieru medzi Aténami a Spartou roku 374 pred Kr. a bezpochyby vyjadrovalo nádej na šťastnejšie časy. Socha sa zachovala v mnohých kópiách. Originál sa nachádzal na agore v Aténach.

V tomto majstrovskom diele poznať typickú grécku (aténsku) sochársku školu 4. storočia pred Kr. ako je dokonalé stvárňovanie drapérie i grandiózna technika, zachycujúca tie najjemnejšie detaily, ale v porovnaní s inými prácami badať v ňom už nový prvok, a to nežný materinský výraz bohyne, hladkajúci pohľadom malého Pluta, ktorého drží na rukách.

Ozajstnú umeleckú revolúciu do aténskej sochárskej školy po veľkých majstroch druhej generácie (po Feidiovi) však priniesol jeho syn, ktorý sa po starom otcovi volal Praxiteles.

Referencie a bibliografia
-------------------------

1. 1 2  Vojtech Zamarovský. *Grécky zázrak*. Bratislava : Mladé letá, 1990. ISBN 80-06-00122-7. S. 376.
2. ↑  Antonio Corso, *Studia archaeologica*, str. 76
3. 1 2  Plínius Starší, *Naturalis Historia*, 34,74.
4. 1 2 3  José Pijoan. *Dejiny umenia 2*. Bratislava : Tatran, 1982. 61-377-82. S. 123-125.
5. ↑  José Pijoan. *Dejiny umenia 2*. Bratislava : Tatran, 1982. 61-377-82. S. 236.
6. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 211.
7. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 402.
8. ↑  José Pijoan. *Dejiny umenia 2*. Bratislava : Tatran, 1982. 61-377-82. S. 120.
9. ↑  José Pijoan. *Dejiny umenia 2*. Bratislava : Tatran, 1982. 61-377-82. S. 126.

  

Autoritné údaje: * GND: 132239949
* VIAF: 13464649
**Statočné srdce** (angl. Braveheart) je film natočený v roku 1995 podla historickej udalosti, najznámejšej Škótskej vojny za nezávislosť. Film nie je celý podľa skutočných udalostí a dej je v niektorých smeroch pozmenený.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Hlavný hrdina William Wallace, jeden z najznámejších škótskych hrdinov, ktorého si vo filme zahral Mel Gibson sa tajne oženil s Murron MacClannoughs, pretože nechcel dovoliť Právo prvej noci, ktorú si vtedy uplatňovala šľachta. Sir William Heselrig, anglický guvernér mesta Lanark, v snahe chytiť Wallacea zajal a neskôr popravil Murron MacClannoughs. V máji 1297 sa Wallace pomstil a Heselriga zabil. Toto rozpútalo veľké povstanie voči anglickej šľachte ktorá okupovala škótske územie.

Prvá väčšia bitka bola Bitka pri moste Stirling Bridge, no vo filme sa bitka odohrala na lúke - škótski povstalci tu porazili anglickú jazdu a neskôr aj zvyšok vojska. William Wallace bol po tomto víťazstve pasovaný za rytiera a strážcu škótskeho ľudu.

Wallace so svojim vojskom napadol Anglicko, konkrétne mesto Yorkshire, ktoré aj dobyl. Anglický kráľ za ním vyslal posla - synovu manželku - kráľovnú. Tá mu ponúkla v mene kráľa pozemky, majetok a zlato, no Wallace to neprijal. Kráľ už vtedy poslal po vojská. Kráľovná poslala Williamovi správu o jeho plánoch a tak sa Wallace na útok mohol pripraviť. Wallacea v bitke ale dvaja spojenci zradili a po jeho útoku bojové pole opustili. Škóti boli porazení.

William sa vo filme neskôr pomstil obidvom zradcom. Jeho vojsko bolo skoro celé zničené a tak sa chcel spojiť a dohodnúť s jedným škótskym šľachticom. Ten ho zradil a samotného Wallacea zajali. Mučili ho a žiadali, aby sa poddal anglickej korune a prosil o milosť. Wallace, odhodlaný nepodľahnúť a nevzdať sa svojich ideí, pri poprave z posledných síl vykríkol slovo "sloboda", za ktorú vo filme ale aj v skutočnosti bojoval.

Na konci filmu sa posledná skupina škótov postavila anglickému vojsku, kde šli za svoju slobodu na smrť.

 Opis zápletky alebo rozuzlenia príbehu sa tu končí.

Externé odkazy
--------------

* *Braveheart* v Internet Movie Database (po anglicky)
* *Statočné srdce* v Česko-Slovenskej filmovej databáze
**Wimbledon 2016** je grandslamový tenisový turnaj, ktorý sa uskutočnil od 27. júna do 10. júla 2016 na otvorených dvorcoch s trávnatým povrchom.

Finále
------

### Dvojhra mužov

*Bližšie informácie v hlavnom článku: Mužská dvojhra na Wimbledone 2016*
**Spojené kráľovstvo Andy Murray** vs. Kanada Milos Raonic, 6–4, 7–6(7–3), 7–6(7–2)

### Dvojhra žien

*Bližšie informácie v hlavnom článku: Ženská dvojhra na Wimbledone 2016*
**USA Serena Williamsová** vs. Nemecko Angelique Kerberová, 7–5, 6–3 

### Štvorhra mužov

*Bližšie informácie v hlavnom článku: Mužská štvorhra na Wimbledone 2016*
**Francúzsko Pierre-Hugues Herbert / Francúzsko Nicolas Mahut** vs. Francúzsko Julien Benneteau / Francúzsko Edouard Roger-Vasselin, 6–4, 7–6(7–1), 6–3

### Štvorhra žien

*Bližšie informácie v hlavnom článku: Ženská štvorhra na Wimbledone 2016*
**USA Serena Williamsová / USA Venus Williamsová** vs. Maďarsko Timea Babosová / Kazachstan Jaroslava Švedovová, 6–3, 6–4 

### Zmiešaná štvorhra

*Bližšie informácie v hlavnom článku: Zmiešaná štvorhra na Wimbledone 2016*
**Spojené kráľovstvo Heather Watsonová / Fínsko Henri Kontinen** vs. Kolumbia Robert Farah / Nemecko Anna-Lena Grönefeld, 7–6(7–5), 6–4

| * z
* d
* u
Wimbledon |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
Staurakios na minci vydanej za vlády jeho otca Nikefora I. (vpravo).
**Staurakios** (\* † 11. január 812) bol byzantský cisár, ktorý vládol od júla do októbra roku 811. Jeho otcom bol cisár Nikefor I. sestrou Prokopia, vydatá za *kuropalata* Michala Rangaba.

Cisárom sa Staurakios stal po prehranej bitke s Bulharmi v priesmyku Vărbica, pri ktorej jeho otec prišiel o život a on sám bol v nej ťažko zranený na krku, čo mu prakticky znemožňovalo efektívne vládnuť. To využila Prokopia, ambiciózna cisárova sestra, aby sa pokúsila získať trón pre svojho muža Michala. Staurakios sa síce pokúsil vymenovať za následníka trónu svoju ženu Theofano, ale 2. októbra 811 nasledoval štátny prevrat, pri ktorom sa k moci dostali Michal a Prokopia. Zomierajúceho Staurakia poslali do kláštora, kde po niekoľkých mesiacoch zomrel.

Iné projekty
------------

Commons
* Spolupracuj na Commons Commons ponúka multimediálne súbory na tému **Staurakios**

  


|  |
| --- |
| Staurakios**Nedynastickí vládcovia** |
| Vladárske tituly |
|
| Predchodca**Nikefor I.** | **cisár**júl – október 811 | Nástupca**Michal I.** |
Najčastejšie používaným prístupom analýzy **akcií** je **fundamentálna analýza**, ktorá tiež býva niekedy chybne označovaná len ako finančná analýza. Fundamentálna analýza vychádza z predpokladu, že na trhu existujú podhodnotené a nadhodnotené cenné papiere. Ide o také cenné papiere, ktorých vnútorná hodnota (spravodlivá či teoretická cena), ktorá je stanovená metódami fundamentálnej analýzy, sa líši od aktuálnej ceny kótovanej na niektorom akciovom trhu. Okrem výpočtu vnútornej hodnoty je schopná fundamentálna analýza poskytovať krátkodobé i dlhodobé projekcie ekonomickej a finančnej sily krajiny, odvetvia, sektoru a jednotlivých spoločností.

Slovník bankovníctva, poisťovníctva a kapitálových trhov definuje fundamentálnu analýzu nasledovne: „Fundamentálna analýza je najkomplexnejší druh akciovej analýzy, ktorý hľadá základné a podstatné faktory globálneho, politického, ekonomického, odvetvového a firemného charakteru, ktoré významne ovplyvňujú kurz, popr. vnútornú hodnotu akcie. K odhaľovaniu a podrobnému skúmaniu kurzotvorných faktorov dochádza na troch úrovniach:

1. Globálna fundamentálna analýza, ktorá analyzuje ekonomiku ako celok a jej vplyv na akciové kurzy.
2. Odvetvová fundamentálna analýza, ktorá skúma špecifiká odvetvia a ich dopad na akciové kurzy.
3. Analýza jednotlivých spoločností a finančná analýza, ktoré sa pokúšajú ohodnotiť dôležité charakteristiky vybraných spoločností.

Typickým znakom fundamentálnej analýzy je snaha o kvantifikáciu vnútornej hodnoty, najmä na jej tretej úrovni. Fundamentálna analýza sa opiera o dátovú základňu v podobe všetkých minulých a súčasných (t. j. verejných) informácií a pokúša sa odpovedať na otázku prečo sa čo v budúcnosti stane."

Pozri aj
--------

* Technická analýza
* P/E ratio
**Paris Hiltonová** (angl. Paris Whitney Hilton; \* 17. február 1981, New York, New York, USA) je americká modelka a herečka, známejšie skôr ako najstaršia zo štyroch detí Richarda Hiltona, vnuka zakladateľa hotelového impéria Conrada Hiltona.

Osobný život
------------

Paris vyrastala obklopená luxusom v apartmáne manhattanského hotela Waldorf-Astoria a rezidenciách v Beverly Hills a Hamptons. Po absolvovaní výberovej súkromnej strednej školy sa začala venovať modeling a koketovala s filmom.

Kariéra
-------

Jej prvá príležitosť si zahrať vo filme prišla v roku 2001 (cameo). V roku 2003 s ňou stanica Fox odštartovala úspešnú reality show SIMPLE LIFE, v ktorej sa Paris spolu so svojou kamarátkou Nicole Richie, adoptovanou dcérou speváka Lionela Richieho, mali ako bohaté dievčatka komicky zoznamovať s tvrdou realitou pracujúcich.

Krátko po začatí vysielania SIMPLE LIFE sa v októbri 2003 objavila na internete nahrávka sexuálnych hier Paris a jej bývalého priateľa Ricka Salomona, ktorá spôsobila senzáciu. Nahrávka sa vzápätí objavila na DVD pod názvom *1 NIGHT IN PARIS*, moderovaná Salomonom a Paris sa s ním za jej vydanie úspešne súdila. Potom pokračovala vo svojej televíznej, reklamnej a modelingovej kariére, ktorej škandál zjavne skôr pomohol. Podľa odhadu magazínu Forbes, ktorý ju zaradil medzi 100 najväčších svetových celebrít, len za dva roky zarobila okolo 8,5 miliónov dolárov. Za jeden diel SIMPLE LIFE dostáva 3 milióny.

V roku 2005 hrala vo filme *Múzeum voskových figurín*, po boku Elishy Cuthbertovej a v pripravovanej komédií *Trhni si!*.

Referencie
----------

1. ↑   *Paris Hilton* [online]. ČSFD.cz, [cit. 2018-12-02]. Dostupné online. (po česky)

Autoritné údaje: * BnF: 14631623x
* GND: 135460468
* ISNI: 0000 0001 1437 0887
* LCCN: n2004042174
* NK ČR: js20060901025
* VIAF: 5186209
* WorldCat: lccn-n2004042174
**Wilt Chamberlain**, celým menom **Wilton Norman Chamberlain** (\* 21. august 1936, Philadelphia, Pensylvánia, USA – † 12. október 1999, Bel Air, Kalifornia) bol americký profesionálny basketbalista. Je považovaný za jedného z najlepších basketbalistov všetkých čias.

Wilt Chamberlain hral v NBA postupne za tímy:

* Philadelphia Warriors : 1959 – 1964
* Philadelphia 76ers : 1965 – 1968
* Los Angeles Lakers : 1968 – 1973

Celkom štyrikrát bol vyhlásený najužitočnejším hráčom NBA: 1960, 1966, 1967, 1968. Dvakrát vyhral so svojím tímom finále NBA.

Wilt Chamberlain nastrieľal za 1045 zápasov celkom 31419 bodov. Ide o druhého najproduktívnejšieho hráča (priemerne 30,06 bodov za zápas) v histórii NBA – tesne za prvým Michaelom Jordanom s priemerom 30,12. Ako jediný hráč v histórii NBA dokázal nastrieľať 100 bodov za jediný zápas – v marci 1962 proti New York Knicks.

So svojimi 216 centimetrami bol Chamberlain typickým podkošovým hráčom s veľkým množstvom doskočených lôpt, strieľajúci z malej, maximálne zo strednej vzdialenosti.

Chamberlain si dokonca v roku 1984 zahral rolu Bombaata vo filmu Ničiteľ Conan po boku Arnolda Schwarzeneggera.

Zdroj
-----

*Tento článok je čiastočný alebo úplný preklad článku Wilt Chamberlain na českej Wikipédii.*

Autoritné údaje: * BnF: 14163203f
* GND: 129680672
* ISNI: 0000 0000 8410 5846
* LCCN: n50036964
* VIAF: 113270090
* WorldCat: lccn-n50036964
**Wimbledon 2002** sa konal od 24. júna do 7. júla 2007. 
Víťazom mužskej dvojhry sa po prvýkrát stal Lleyton Hewitt. Víťazkou ženskej dvojhry sa po prvýkrát stala Serena Williamsová.

Seniori
-------

### Muži

Austrália **Lleyton Hewitt** vs. Argentína David Nalbandian 6-1 6-3 6-2

### Ženy

USA **Serena Williamsová** vs. USA Venus Williamsová 7-6(7-4) 6-3

### Muži dvojhra

Švédsko **Jonas Björkman** / Austrália **Todd Woodbridge** vs. Bahamy Mark Knowles / Kanada Daniel Nestor 6-1 6-2 6-7(6-8) 7-5

### Ženy dvojhra

USA **Serena Williamsová** / USA **Venus Williamsová** vs. Španielsko Virginia Ruanová Pascualová / Argentína Paola Suárezová 6-2 7-5

### Mix dvojhra

Rusko **Jelena Lichovcevová** / India **Mahesh Bhupathi** vs. Slovensko Daniela Hantuchová / Južná Afrika Kevin Ullyett 6-2 1-6 6-1

Juniori
-------

### Juniori

Todd Reid vs. Lamine Ouahab 7-6(7-5) 6-4

### Juniorky

Vera Duševinová vs. Maria Šarapovová 4-6 6-1 6-2

### Juniori dvojhra

Florin Mergea / Horia Tecau vs. Brian Baker / Rajeev Ram 6-4 4-6 6-4

### Juniroky dvojhra

Elke Clijstersová / Barbora Strýcová vs. Ally Bakerová / Anna-Lena Grönefeldová 6-4 5-7 8-6

  


| * z
* d
* u
Wimbledon |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
Súradnice: 48°41′56″S 22°06′14″V﻿ / ﻿48,699°S 22,104°V﻿ / 48.699; 22.104

**Senianska mokraď** je geomorfologický podcelok Východoslovenskej roviny.

Vymedzenie
----------

Podcelok zaberá rovinaté územie v severovýchodnej časti Východoslovenskej roviny, v širšom okolí Senianskych rybníkov. Na severe krátkym úsekom susedí Zalužická pahorkatina, patriaca do Východoslovenskej pahorkatiny, zvyšné podcelky v okolí patria do Východoslovenskej roviny: západným smerom susedí Iňačovská tabuľa a Laborecká rovina, juhovýchodným smerom nadväzujú Kapušianske pláňavy. Na severe susedí Sobranecká rovina a Závadská tabuľa.

Chránené územia
---------------

V centrálnej časti podcelku sa nachádzajú Senianske rybníky, ktoré sú národnou prírodnou rezerváciou. Ide o významnú ornitologickú lokalitu v rámci celej strednej Európy a svojím vedeckým a ochranárskym významom nadobudla medzinárodný charakter.

Osídlenie
---------

Rovinaté, no na značnej časti močaristé územie patrí medzi riedko osídlené oblasti, kde sa nachádza len niekoľko menších obcí. Ležia najmä v severnej časti a sú prepojené cestami III. triedy.

Doprava
-------

Južnou časťou územia vedie cesta II/555, spájajúca Michalovce a Veľké Kapušany.

Referencie
----------

1. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2018-09-02]. Dostupné online.
2. ↑   *mapový portál HIKING.SK* [online]. mapy.hiking.sk, [cit. 2018-09-22]. Dostupné online.
Rôzne dotykové perá
S-Pen (Samsung Galaxy Z)
**Dotykové pero** (iné názvy: **stylus**, **snímací hrot**, **pero, ceruzka**) je „ukazovacie zariadenie v tvare pera, ktoré sa pri dotyku (dotykového) displeja alebo grafického tabletu môže použiť na kreslenie obrázkov na displeji alebo výber zobrazených objektov." Pre potreby niektorých technológií obsahuje stylus pasívne alebo aktívne elektrické obvody interagujúce s pracovnou plochou s cieľom zistiť jeho presnú polohu. Tento vstavaný obvod môže byť aktivovaný stlačením hrotu o pracovnú plochu. Dotykové pero s pasívnymi obvodmi je používaný napr. spoločnosťou Wacom v ich grafických tabletoch.

Použitie
--------

* Dotykový displej mobilného telefónu
* Grafické tablety
* Osobný digitálny asistent
* Zariadenia pre satelitnú navigáciu

Základné druhy displejov
------------------------

1. Rezistívny (odporový)
2. Kapacitný

Vlastnosti
----------

U kapacitného displeja je vyžadovaný špeciálny typ dotykového pera, ktorý svojím spôsobom simuluje svojou kapacitou prst. Kapacitný displej umožňuje vyhodnocovať simultánny dotyk viacerých prstov, čo stylus nedokáže. Kapacitné perá sú drahšie ako odporové.

Pripojenie stylus môže byť drôtové (napríklad pomocou USB pri grafických tabletoch) alebo bezdrôtové alebo žiadne. Bez pripojenia fungujú stylusy ktoré napodobňujú kapacitu prsta. S bezdrôtovým pripojením (najnovšie pomocou BlueTooth) je potrebné aby mal stylus vlastný zdroj energie, ktorý treba dobíjať, avšak umožňuje citlivosť na sklon a tlak a eliminovať dotyk displeja rukou.

Referencie
----------

1. ↑  Anglicko-slovenský slovník výpočtovej techniky
2. 1 2   *Apple Pencil* [online]. Apple (Slovensko), [cit. 2022-11-03]. Dostupné online.
3. ↑  ISO 9241-420:2011

Zdroj
-----

*Tento článok je čiastočný alebo úplný preklad článku Stylus na českej Wikipédii.*